इस महीने फिर होगा एपल का इवेंट:अब कंपनी नया 4K टीवी को लॉन्च कर सकती है, नए आईपैड प्रो और आईमैक की बिक्री से उठ सकता है पर्दा
एपल ने स्प्रिंग लोडेड वर्चुअल इवेंट नए आईपैड प्रो के साथ कई प्रोडक्ट्स लॉन्च किए थे। इनमें आईफोन 12, आईफोन 12 मिनी का पर्पल कलर वैरिएंट, एपल एयरटैग्स और नया आईमैक शामिल है। ऐसे में अब कंपनी अपने एपल टीवी 4K को इस महीने लॉन्च कर सकती है। टिपस्टर जॉन प्रोसेर ने सोशल मीडिया पर बताया कि 21 मई को एपल एक नए एपल TV 4K को आईपैड प्रो के साथ लॉन्च करेगी। टीवी रिवाइज्ड सिरी रिमोट के साथ लॉन्च हो सकता है।
इस लॉन्चिंग इवेंट की डेट ब्रिटेन के रिटेलर जॉन लेविस से मिली जानकारी के तौर पर सामने आई है। 21 मई को नए आईमैक और आईपैड प्रो की उपलब्धता का खुलासा किया जाएगा। इसी दिन एपल 4K TV को भी लॉन्च किया जाएगा।
नए आईपैड प्रो की शुरुआती कीमत (भारत)
आईपैड प्रो को सिल्वर और स्पेस ग्रे कलर वैरिएंट में खरीद पाएंगे। इसमें 128GB, 256GB, 512GB, 1TB और 2TB स्टोरेज के ऑप्शन मिलेंगे। इनकी प्री-बुकिंग 30 अप्रैल से भारत समेत 31 देशों में शुरू हो चुकी है। 15 मई के बाद इनकी डिलिवरी शुरू हो सकती है।
आईपैड प्रो के स्पेसिफिकेशन
- आईपैड प्रो को 11-इंच और 12.9-इंच के दो स्क्रीन साइज में लॉन्च किया गया है। 12.9-इंच मॉडल में लिक्विड रेटीना XDR मिनी-LED डिस्प्ले मिलेगा। इसका रेजोल्यूशन 2732x2048 पिक्सल है। ये प्रोमोशन, ट्रू टोन और P3 वाइड कलर को सपोर्ट करता है। वहीं, 11-इंच मॉडल में लिक्विड रेटीना डिस्प्ले दिया है, जिसका रेजोल्यूशन 2388x1668 पिक्सल है। ये भी प्रोमोशन, ट्रू टोन और P3 वाइड कलर को सपोर्ट करता है। दोनों मॉडल 5G कनेक्टिविटी के साथ आते हैं। सेल्युलर मॉडल ई-सिम को सपोर्ट करेंगे।
- आईपैड प्रो में 8GB रैम के साथ 128GB, 256GB, 512GB, 1TB और 2TB स्टोरेज के ऑप्शन मिलेंगे। इसमें USB Type-C पोर्ट थंडरबोल्ट और USB 4 पोर्ट्स दिए हैं। कंपनी का कहना है कि ये वायर्ड कनेक्टशन की तुलना में 4 गुना ज्यादा तेज स्पीड देंगे। नए आईपैड प्रो हायर रेजोल्यूशन डिस्प्ले XDR पर 6K रेजोल्यूशन को सपोर्ट करता है। इसमें Wi-Fi 6 (802.11ax) और ब्लूटूथ v5 कनेक्टिविटी भी मिलेगी।
- नए आईपैड प्रो के फ्रंट में 12 मेगापिक्सल का अल्ट्रा-वाइड एंगल लेंस दिया है, जो 122-डिग्री फील्ड कवर करता है। वहीं, इसके बैक में 12+10 मेगापिक्सल का डुअल रियर कैमरा मिलेगा। 12 मेगापिक्सल वाइड एंगल लेंस है। वहीं, 10 मेगापिक्सल अल्ट्रा वाइड लेंस है, जो 125-डिग्री एरिया कवर करता है। कैमरा लेंस LiDAR स्कैनर के साथ आता है। वहीं, 2X जूम को सपोर्ट करता है। आईपैड प्रो मैजिक कीबोर्ड और सेकंड जनरेशन एपल पेसिंल को भी सपोर्ट करता है।
- 11-इंच आईपैड प्रो का वजन मॉडल के हिसाब से 470 ग्राम तक है। वहीं, इसका डायमेंशन 247.6 x 178.5 x 5.9 mm है। दूसरी तरफ, 12.9-इंच मॉडल का वजन 685 ग्राम तक है। इसका डायमेंशन 280.6 x 214.9 x 6.4 mm है। दोनों 20W USB Type-C पावर एडॉप्टर को सपोर्ट करते हैं। म्यूजिक लवर्स के लिए इसमें 4 स्पीकर और 5 स्टूडियो क्वालिटी माइक्रोफोन्स दिए हैं।
एपल का नया आईमैक
एपल ने स्प्रिंग लोडेड इवेंट में अपना नया रीडिजाइन किया गया आईमैक भी लॉन्च किया था। इस खासतौर से रिमोट वर्किंग कर रहे लोगों के लिए तैयार किया गया है। इसमें 24-इंच का डिस्प्ले दिया है, जो पुराने मॉडल (21.5-इंच) की तुलना में बड़ा है। साथ ही, वीडियो चैटिंग और वीडियो कॉन्फ्रेंसिंग के लिए 1080p वेबकैम भी मिलेगा। डिवाइस में चार USB-C पोर्ट्स और थंडरबोल्ड मिलेंगे। नए आईमैक की शुरुआती कीमत 1,299 डॉलर (करीब 97,900 रुपए) है। कंपनी ने इसकी प्री-बुकिंग शुरू कर दी है। इसकी बिक्री मई के सेंकड हाफ से शुरू होगी।
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hne_Deva hin_Deva